Ce au făcut jucătorii înaintea meciului PSG – Bașakșehir: "Webo a avut inima frântă".
Meciul dintre PSG și Bașakșehir a fost reluat aseară sub bannerul "NO TO RACISM". Jucătorii celor două echipe au îngenunchiat, asemeni activiștilor Black Lives Matter. PSG a învins Bașakșehir cu 5-1.
Meciul dintre PSG și Bașak-șehir s-a reluat aseară. Jucătorii au intrat pe teren sub sloganul "NO TO RACISM".Mesajul a fost afișat pe ecranele stadionului din Paris, dar și pe tricourile fotbaliștilor și a staff-ului. Un astfel de tricou a purtat și Pierre Webo, cel căruia Sebastian Colțescu i-a spus "tipul negru". Înainte de fluierul de start, jucătorii au îngenunchiat și au ridicat pumnul în aer. Îți amintesc că acest gest a fost popularizat în ultimele luni de mișcarea Black Lives Matter din Statele Unite.După meci, antrenorii celor două echipe au povestit care a fost atmosfera de ieri din vestiar.Okan Buruk, antrenor Bașakșehir: "Ultima persoană care trebuie să se considere responsabilă pentru ce s-a întâmplat ieri este Webo. A avut inima frântă din cauza incidentului de ieri."Thomas Tuchel, antrenor PSG: "Au luat o decizie puternică și au arătat solidaritate cu oponenții. A fost o decizie puternică, o decizie curajoasă.". Ieri, UEFA, a numit un inspector de etică și disciplină, care să facă o anchetă preliminară în acest caz. La finalul analizei vom vedea dacă Sebastian Colțescu va fi sau nu acuzat oficial de rasism.